                                      शाम ढल रही थी, सूरज चुपके से पहाड़ियों के पीछे छिपने की कोशिश में था और मैं रत्नागिरी Station के पास वाली रोड़ पर सपनों के इस शहर में खोया हुआ मदमस्त चला जा रहा था  |  गाड़ियों के Horn के साथ दुकान का शटर बंद होने की आवाज आ रही थी और सामने वाले Street Pole की Light बार-बार जलने की नाकाम कोशिश में लगी हुई थी |  
      तभी सड़क के दूसरी तरफ से आते एक जाने-पहचाने से चेहरे ने मेरा ध्यान अपनी और खींचा | मुझे पल भर भी नहीं लगा उसे पहचानने में, क्यूंकी ये मेरी classmate Riya थी जो बरसों से मेरे दिल पर राज कर रही थी और इस बात का अभी तक इसे खुद भी पता नहीं था | हमेशा की तरह आज भी उसका लिबास लाजवाब था, उसका Multicolor का ये suit शहर की सारी चकाचौंध पर भारी पड़ रहा था |
     मेरा मन पिछले 15 सेकण्ड्स में मुझे 2-3 बार बोल चुका था कि बहुत दिनों बाद जाकर आज मिली है, आज उसको बता ही दे कि तू उससे बेपनाह प्यार करता है और हमेशा के लिये उसे अपना बनाना चाहता है | मैं भी मन वाली बात से सहमत था क्यूंकी मैं ये मौका एक बार पहले भी खो चुका हूँ अगर इस बार भी खो दिया तो उम्र भर पछताना पड़ेगा | मैंने एक गहरी साँस ली और सारी हिम्मत इकट्ठी करके Riya की तरफ बढ़ने लगा |
                कुछ कदम चलते ही धड़कन इतनी बढ़ गयी मानो सीने में दो दिल धड़क  रहे हों, घबराहट के मारे कदम नहीं उठ रहे थे ऐसा लग रहा था सड़क पर नहीं रेगिस्तान में चल रहा हूँ |  जैसे-जैसे मैं Riya के नजदीक पहुँच रहा था Reject होने का डर मेरी रूह तक पहुँच रहा था, डर तो मुझे उस दिन भी नहीं लगा जब 5 लड़के मेरे चारों तरफ हॉकी लेके खड़े थे लेकिन पता नहीं क्यूँ आज मुझे उस शख्स से डर लग रहा था जिसके साथ जिंदगी बिताने के ख्वाब सँजोए हैं |  
       शायद 4-5 कदम की दूरी बची थी हमारे बीच, मेरी हिम्मत टूट कर बिखर गई और उसके Rejection का डर मुझ पर पूरी तरह से हावी हो गया क्यूंकी मेरी कभी उससे बात तक नहीं हुई थी और शायद वो तो मेरा नाम तक नहीं जानती थी ऐसे में सीधा उसको मेरा हमसफ़र बनने के लिये बोलना सीने पर पत्थर बांध कर नदी में कूदने के बराबर था |
     ये ख्याल मन में आते ही मैं नजरें झुका कर उसके करीब से निकल गया | कुछ दूर निकल जाने पर मन में एक ख्याल ये भी आया कि बोल देता तो जिंदगी भर की ये कश्मकश खत्म ही हो जाती | अब सारी जिंदगी मन उसके हाँ या ना के जवाब की दोनों तराजुओं में झूलता रहेगा | मैं उससे प्यार करता हूँ ये सच है लेकिन वो मुझे जानती तक नहीं यही हकीकत है और अब इसी हकीकत को गले लगा कर जीना है मुझे |
    ये ख्याल दिमाग से निकाल कर मैं वापिस घर के लिये चल पड़ा | लेकिन फिर भी ना चाहते हुए भी आँखों के सामने वही आ रही थी बार-बार, जैसे कुछ देर पहले वो हाथ में Gift लिये, उसकी Friend  के साथ हँसते हुए चली जा रही थी | ये सब सोच के अपने आप ही चेहरे पर खुशी की लहरें दौड़ रही थी |
    अचानक बड़ी जानी-पहचानी सी आवाज सुनाई दी “…….आकाश……”  गाड़ियों के शोर के बीच मेरा नाम सुन कर मेरे कदम रुक गए,  कौन हो सकता  ये सवाल माथे की झुर्रियों पर लाते हुए मैं पीछे मुड़ा  तो मेरे से दो कदम की दूरी पर खड़ी Riya को मेरी तरफ मुस्कुराते हुए देखकर मैं थोड़ा घबरा गया, ऐसा लग रहा था जैसे उपरवाले ने जिंदगी भर की खुशियां एक ही पल में दे दी हैं | एक ही पल में ढेर सारे सवाल दिमाग में घूम गए कि ये कैसे संभव हो सकता है, फिर इन सवालों के तूफ़ान को रोकते हुए मैंने जवाब दिया “हाँ जी बोलिये ” | बिना किसी देरी के  उसने Reply दिया “ कैसे हो आकाश,” |  मैंने कहा “मैं बिल्कुल ठीक हूँ, अपनी बताओ कैसे हो ,
बड़ी मासूमियत से उसने कहा “मैं भी ठीक हूँ” | अब मुझे समझ नहीं आ रहा था कि और क्या बात करूं लेकिन ये ख़ामोशी सारा माहौल खाये जा रही थी इसलिए मैंने ख़ामोशी की जंजीर तोड़ते हुए पूछा “आज कहाँ घूम रहे हो आप” |

